

# JÕELÄHTME VALLAVALITSUS

Päästeamet 10.11.2021 nr 7-3/5222

**Kallavere küla Ülgase tee ja Kure tee vahel asuvate aiamaade detailplaneering**

Teatame Teile, et Jõelähtme Vallavalitsus võttis 14.10.2021 vastu korralduse nr 936 „Kallavere küla Ülgase tee ja Kure tee vahel asuvate aiamaade detailplaneeringu algatamine ja lähteülesande kinnitamine”.

Planeeringuala asub Kallavere küla lõunapoolses osas Jõelähtme valla ja Maardu linna piiri lähedal. Planeeringuala hõlmab Kure tee 5 (katastritunnus 24501:001:1923), Kure tee 55 (katastritunnus 24501:001:1926), Ülgase tee 16 (katastritunnus 24501:001:1937), Luige tee 5 (katastritunnus 24501:001:1928), Luige tee 15 (katastritunnus 24501:001:1930), Ülgase tee 2 (katastritunnus 24501:001:1936), Luige tee 9 (katastritunnus 24501:001:1929), Luige tee 21 (katastritunnus 24501:001:1931), Kraavi tn 1 (katastritunnus 24501:001:1711) ja Kraavi tänava lõik 2 (katastritunnus 24501:001:1755). Juurdepääs planeeringualale on kavandatud riigi omandis olevalt Ülgase teelt, munitsipaalomandis olevalt Kure teelt, eraomandis olevalt Luige teelt ja Kraavi teelt. Samuti on toimub juurdepääs ka Luige teelt, mis kulgeb osaliselt läbi Luige tee 4 maaüksuse.

Detailplaneeringu koostamise eesmärgiks on Kure tee 5, Kure tee 55, Ülgase tee 16, Luige tee 5, Luige tee 15, Ülgase tee 2, Luige tee 9, Luige tee 21 ja Kraavi tee 1 maaüksuste jagamine maatulundusmaa kruntideks, ehitusõiguse ja hoonestustingimuste määramine maatulundusmaad teenindavate abihoonete rajamiseks, juurdepääsu, tehnovarustuse sh elektrivarustuse lahendamine ja keskkonnatingimuste seadmine planeeringuga kavandatu elluviimiseks. Planeeritava ala suuruseks on määratud ca 30,5 ha. Detailplaneeringu algatamise taotlus on kehtiva üldplaneeringu kohane.

Korraldusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Andrus Umboja

vallavanem

Gerli Kelk

gerli@joelahtme.ee